
  PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	                   Bucureşti, 8 septembrie 2015
                    Pl-x 432/2015


AVIZ

asupra

propunerii legislative pentru completarea Legii Educaţiei naţionale nr.1/2011

În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru completarea Legii Educaţiei naţionale nr.1/2011, trimisă cu adresa nr. Pl-x 432 din 24 iunie 2015, înregistrată cu nr.4c-11/881 din 25 iunie 2015.
Camera Deputaţilor este primă Cameră sesizată, conform dispoziţiilor art. 75 alin.(1) din Constituţia României, republicată şi ale art.92 alin.(8) pct.2 din Regulamentul Camerei Deputaţilor, republicat.
Propunerea legislativă are ca obiect de reglementare modificarea şi completarea Legii educaţiei naţionale nr.1/2011, cu modificările şi completările ulterioare, cu noi dispoziţii prin care se doreşte ca finanţarea cheltuielilor pentru naveta cadrelor didactice să fie suportată din finanţarea de bază, respectiv din bugetul de stat, din sume defalcate din taxa pe valoarea adăugată, prin bugetele locale, şi nu din finanţarea complementară aşa cum este în prezent.

Potrivit prevederilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din data de 8 septembrie 2015.

Membrii Comisiei au examinat propunerea legislativă supusă avizării, expunerea de motive, avizul nefavorabil al Consiliului Economic şi Social, transmis prin adresa cu nr.1589 din 11 iunie 2015 şi avizul favorabil cu observaţii şi propuneri al Consiliului Legislativ, transmis cu adresa nr.626 din 17 iunie 2015.
Guvernul României nu a transmis un punct de vedere referitor la această iniţiativă legislativă. Propunerea legislativă implică modificarea prevederilor bugetului de stat, fiind aplicabile dispoziţiile art.222 alin.(1) teza a doua din Constituţie, fiind necesar punctul de vedere al Guvernului.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a propunerii legislative pentru completarea Legii Educaţiei naţionale nr.1/2011.

În raport de obiectul şi conţinutul reglementării, iniţiativa legislativă face parte din categoria legilor organice.

                
       PREŞEDINTE,                          
                               SECRETAR,

                      BOGDAN LIVIU CIUCĂ                                    GABRIEL ANDRONACHE

Întocmit - Consilier parlamentar,




Avizat – Şef serviciu,

                 Rodica Penescu






  Ciprian Bucur

